open-index/open-wikipedia-markdown huggingface dataset:
Πανεπιστήμιο του Εδιμβούργου

μικρογραφία|Το κτίριο του παλιού κολεγίου, σχεδιασμένο από τον Ρόμπερτ Άνταμ, που στεγάζει τη Νομική Σχολή
Το **Πανεπιστήμιο του Εδιμβούργου**, ιδρύθηκε το 1582, είναι ένα φημισμένο κέντρο διδασκαλίας στο Εδιμβούργο της Σκωτίας. Είναι ένα απο τα παλαιότερα πανεπιστήμια της Σκωτίας και ανάμεσα στα μεγαλύτερα και πιο διακεκριμένα πανεπιστήμια του Ηνωμένου Βασιλείου.

## Απόφοιτοι
δεξιά|μικρογραφία|Το παλιό κολλέγιο όπως κατασκευάστηκε το 1827.

Απο το πανεπιστήμιο αποφοίτησαν πολλά διακεκριμένα πρόσωπα ανάμεσα στα οποία είναι:

### Πολιτική

* Χάστινγκς Μπάντα, πρώην πρόεδρος (1966-1994) και πρώην πρωθυπουργός του Μαλάουι (1964-1966)
* Ντάουντα Τζαγουάρα, πρώτος πρόεδρος της Γκάμπια (1970-1994)
* Γκόρντον Μπράουν, πρώην πρωθυπουργός του ΗΒ (2007-2010)
* Άστον Κάρτερ, πρώην υπουργός Άμυνας των ΗΠΑ (2015-2017)
* Θεόδωρος Ρουσόπουλος, Έλληνας πολιτικός και πρώην υπουργός

### Θετικές επιστήμες
* Κάρολος Δαρβίνος, φυσιοδίφης και συγγραφέας του έργου "Η προέλευση των ειδών"
* Τζέιμς Χάττον, γεωλόγος
* Ρίτσαρντ Όουεν, βιολόγος και παλαιοντολόγος
* Ρόμπερτ Μπράουν, βοτανολόγος
* Μαξ Μπορν, φυσικός και μαθηματικός
* Τζέιμς Ντιούαρ, χημικός και φυσικός
* Πίτερ Χιγκς, φυσικός
* Τσαρλς Χάττον, μαθηματικός
* Ρόμπερτ Τζέιμσον, φυσιοδίφης
* Τζον Πλέιφερ, μαθηματικός

### Ανθρωπιστικές επιστήμες και τέχνες
* Τόμας Κάρλαϊλ, συγγραφέας και ιστορικός
* Άρθουρ Κόναν Ντόυλ, συγγραφέας
* Ντέιβιντ Χιουμ, φιλόσοφος και ιστορικός
* Άνταμ Φέργκιουσον, φιλόσοφος και ιστορικός
* Τζέιμς Μιλλ, ιστορικός και φιλόσοφος
* Πίτερ Ρότζετ, ιατρός και λεξικογράφος (*Roget's Thesaurus*)
* Γουόλτερ Σκοτ, συγγραφέας
* Ρόμπερτ Λούις Στίβενσον, συγγραφέας
* Τζέιμς Μάθιου Μπάρι, συγγραφέας (*[[Πίτερ Παν]]*)
* Ίαν Ράνκιν, συγγραφέας
* Τζωρτζ Κέλι, ψυχολόγος

## Εξωτερικοί σύνδεσμοι

* Πανεπιστήμιο του Εδιμβούργου
* Εφημερίδα σπουδαστών 

Εδιμβούργο
Κατηγορία:Εδιμβούργο
Μετρικός χώρος

Στα μαθηματικά **μετρικός χώρος** είναι ένα σύνολο στο οποίο έχει οριστεί η έννοια της «αποστάσεως». Συγκεκριμένα, έστω X ένα μη κενό σύνολο, και  d:X\times X\rightarrow\mathbb{R} μία συνάρτηση. Η συνάρτηση θα λέγεται **μετρική**, και το ζεύγος (X,d) θε λέγεται **μετρικός χώρος**, αν για κάθε x,y,z\in X ικανοποιεί τα ακόλουθα:

* x=y \Leftrightarrow d(x,y)=0=d(y,x)  (αξίωμα ταύτισης)

* \,d(x,y)=d(y,x) (αξίωμα συμμετρίας)

* d(x,y)\leq d(x,z)+d(z,y) (αξίωμα τριγώνου)

**Απόσταση** δύο σημείων *x*, *y* του χώρου, ονομάζεται η τιμή *d*(*x*,*y*).

Σε έναν μετρικό χώρο επιπλέον, μπορεί να δείξει κανείς ότι
:d(x,y)\geq 0,
για κάθε x,y\in X. Πράγματι, για κάθε *x* και για κάθε *y*, η τριγωνική ανισότητα δίνει d(x,y)+d(y,x) \geq d(x,x)· από τα αξιώματα ταύτισης και συμμετρίας παίρνουμε 2 d(x,y) \geq 0, δηλαδή d(x,y) \geq 0.
Τυπικό παράδειγμα μετρικού χώρου αποτελεί ο τριδιάστατος ευκλείδειος χώρος, εφοδιασμένος με την ευκλείδεια μετρική.
Άλλο τυπικό παράδειγμα μετρικού χώρου είναι ο Διακριτός Μετρικός χώρος ο οποίος ορίζεται αν σε ένα τυχαίο σύνολο ορίσουμε την μετρική ως εξής:
d(x,y)= 1 αν x \neq y και d(x,y)= 0 αν  x = y
Εύκολα δείχνουμε ότι ισχύουν και οι τρεις ιδιότητες της μετρικής.

## Γενικεύσεις
Ένα σύνολο εφοδιασμένο με μία συνάρτηση, η οποία ικανοποιεί τα αξιώματα συμμετρίας και τριγώνου, αλλά αντί του αξιώματος ταύτισης, ικανοποιεί το

* x=y \Rightarrow d(x,y)=0=d(y,x) 

λέγεται **ψευδομετρικός χώρος**. Ακόμη, ένα σύνολο εφοδιασμένο με μια συνάρτηση που ικανοποιεί το αξίωμα ταύτισης και το αξίωμα τριγώνου, αλλά όχι απαραίτητα και το αξίωμα συμμετρίας, λέγεται **οιονεί μετρικός χώρος** (quasi-metric space) ή **μη συμμετρικός μετρικός χώρος**.

Κατηγορία:Μαθηματική ανάλυση
Κατηγορία:Τοπολογία
Κατηγορία:Τοπολογικοί χώροι
Κατηγορία:Μετρική γεωμετρία
Νικόλαος Κουτούζης

Ο **Νικόλαος Κουτούζης** (Ζάκυνθος, 1741 – Ζάκυνθος, 1813) ήταν Έλληνας ζωγράφος της Επτανησιακής Σχολής.
## Βιογραφία
Ο Νικόλαος Κουτούζης ήταν ιδιόρρυθμη και σύνθετη προσωπικότητα: από ζωγράφος και σατιρικός στιχουργός έως ιερέας. Σε ηλικία 16 ετών ανέλαβε να δημιουργήσει δύο εικόνες για την εκκλησία του Αγίου Δημητρίου του Κόλλα. Το 1766 ζωγράφισε τη *Λιτανεία* στον γυναικωνίτη του Αγίου Διονυσίου της Ζακύνθου. Κατά πάσα πιθανότητα, πριν του ανατεθεί αυτό το έργο, είχε πραγματοποιήσει σπουδές ζωγραφικής στη Βενετία. Εικάζεται πως στη Ζάκυνθο υπήρξε μαθητής του Νικόλαου Δοξαρά. 

Το 1770 αναμείχθηκε σε φιλονικία και μαχαιρώθηκε στο πρόσωπο ενώ επτά χρόνια αργότερα χειροτονήθηκε ιερέας. Έγινε εφημέριος σε διάφορες εκκλησίες της Ζακύνθου, αλλά εχθροί του τον κατηγόρησαν για «ανάρμοστη συμπεριφορά και παραβίαση της ορθόδοξης τελετουργίας». Εξαιτίας αυτής της κατηγορίας, δικάστηκε και παύθηκε από ιερέας το 1810. Την 1η Φεβρουαρίου 1813, το άτομο που τον κατηγόρησε παραδέχθηκε τη συκοφαντία του και έτσι έγινε ανάκληση του Κουτούζη στην ιεροσύνη. Ο ηλικιωμένος Κουτούζης πάντως αρνήθηκε να επιστρέψει στα καθήκοντά του και πέθανε μερικούς μήνες αργότερα.

Ως ζωγράφος, ο Κουτούζης διακρίθηκε όχι μόνον για τις δυτικότροπες αγιογραφίες του, αλλά και για την εισαγωγή της κοσμικής προσωπογραφίας στον ελλαδικό χώρο.

Στην ποίησή του χρησιμοποίησε την καθαρεύουσα και ιταλικές λέξεις. Έγραψε ειδυλλιακά και διδακτικά ποιήματα αλλά έγινε γνωστός κυρίως για τα σατιρικά του ποιήματα, με ακραίες αθυροστομίες και καυστικότητα ακόμα και για τους συντοπίτες του. Αυτή του η τακτική οδήγησε πολλούς να του αντεπιτεθούν είτε φραστικά είτε ακόμα και φυσικά.

Ο ίδιος αυτοπροσδιορίζεται:Ὅλοι βρίζουν τὸν Κουτούζη ποὺ ἀλήθεια πάντα σκούζει.Υπήρξε επικριτής του Αντώνιου Μαρτελάου. Αναφέρθηκε από τον Σολωμό στο όνειρο.

## Ιδιαίτερη αναφορά
Οι κατευθύνσεις που πρότεινε ο Κουτούζης προς τον ρεαλισμό και την ψυχολογική προσωπογραφία δεν διατηρήθηκαν για πολύ· αγνοήθηκαν από τον διάδοχο του Νικόλαο Καντούνη, που ήταν και ο τελευταίος σημαντικός εκπρόσωπος της Επτανησιακής ζωγραφικής σχολής.

## Γκαλερί

Portrait of an erudite by Nikolaos Koutouzis.jpeg|Προσωπογραφία λογίου (π. 1803). Λάδι σε καμβά, 76 εκ. x 60 εκ. Εθνική Πινακοθήκη – Μουσείο Αλεξάνδρου Σούτζου.
Dionysios Solomos baby by Koutoyzis.jpg|Ο Διονύσιος Σολωμός βρέφος, περ. 1799 - 1800.
File:Koutouzis-LadyDiadem.jpg|*Προσωπογραφία κυρίας με διάδημα*, Αθήνα, Εθνική Πινακοθήκη.
File:KUTUZIS-2.jpg|Η Αγία Άννα.
File:KUTUZIS-SELF-PORTRAIT.jpg|*Αυτοπροσωπογραφία
File:Koutouzis-NobleWig.jpg|*Προσωπογραφία ευγενούς με περούκα*, Αθήνα, Εθνική Πινακοθήκη   
File:KUTUZIS-1.jpg|*Γεώργιος Πυρρής, λιμενάρχης Ζακύνθου''


## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Προσωπογράφοι
Τζον Στήβενς Χένσλοου

Ο **Τζον Στήβενς Χένσλοου** (6 Φεβρουαρίου 1796 - 16 Μαΐου, 1861) ήταν Άγγλος βοτανολόγος και γεωλόγος.

## Βιογραφία
Ο Χένσλοου γεννήθηκε στο Ρότζεστερ του Κεντ, όπου ο πατέρας του εργαζόταν ως δικηγόρος. Εξαιτίας του πατέρα του, ο Χένσλοου ανέπτυξε ένα πάθος για τη φυσική ιστορία κάτι που επηρέασε αρκετά την καριέρα του. Σπούδασε στο Κολλέγιο St. John's του Κέιμπριτζ, απο όπου αποφοίτησε σαν δέκατος έκτος wrangler το 1818, τη χρονιά που ο Άνταμ Σέτζγουικ (Adam Sedgwick) έγινε Woodwardian καθηγητής γεωλογίας.

Συνόδευσε τον Σέτζγουικ το 1819 κατά τη διάρκεια ενός ταξιδιού στη Νήσο Γουάιτ, και εκεί έλαβε τα πρώτα μαθήματα γεωλογίας. Σπούδασε επίσης χημεία με τον καθηγητή James Cumming και ορυκτολογία με τον E. D. Clarke. 
Η επισύμανση **Hensl.** της διώνυμης ονοματοδοσίας αναφέρεται στα φυτά που περιέγραψε ο συγκεκριμένος βοτανολόγος.

## Παραπομπές


Κατηγορία:Άγγλοι βιολόγοι
Κατηγορία:Βρετανοί βοτανολόγοι
Κατηγορία:Βρετανοί γεωλόγοι
Κατηγορία:Κληρικοί
Καρλ φον Ντράις

Ο **Καρλ φον Ντράις** (*Karl Friedrich Christian Ludwig Freiherr Drais von Sauerbronn*, 29 Απριλίου 1785 - 10 Δεκεμβρίου 1851) ήταν Γερμανός βαρώνος εφευρέτης. Αποτελεί κεντρική φυσιογνωμία στην ιστορία του ποδηλάτου, καθώς σχεδίασε και κατασκεύασε την *draisienne*, μια πρώιμη μορφή ποδηλάτου. Από αρκετούς θεωρείται ως «ο πατέρας του ποδηλάτου».

## Βιογραφία
Ο Καρλ Ντράις γεννήθηκε στις 29 Απριλίου του 1785 στην Καρλσρούη και πέθανε στις 10 Δεκεμβρίου του 1851 στην ίδια πόλη. Από το 1803 μέχρι το 1805, ο Ντράις σπούδασε αρχιτεκτονική, γεωπονία και φυσική στο πανεπιστήμιο της Χαϊδελβέργης. Αρχικά διορίστηκε ως δασικός υπάλληλος, στη συνέχεια όμως αφοσιώθηκε στη δημιουργία μίας σειράς εφευρέσεων.
 
Η σημαντικότερη εφεύρεση του Ντράις ήταν η «ντραιζίνα», μία πρώιμη μορφή ποδηλάτου χωρίς πετάλια. Η ντραιζίνα ήταν σχεδόν εξ ολοκλήρου κατασκευασμένη από ξύλο. Μη διαθέτοντας πετάλια, ο αναβάτης την έθετε σε κίνηση σπρώχνοντας με τα πόδια του προς τα πίσω. Η κατασκευή του Ντράις έγινε γνωστή και ως «hobby-horse», αντανακλώντας την πεποίθηση των οπαδών της ότι θα αντικαθιστούσε το βασικό μεταφορικό μέσο του 19ου αιώνα, το άλογο. 

Η αποδοχή της draisienne από το κοινό ήταν μεγάλη. Το 1819, τα «hobbyhorses» εμφανίστηκαν στους δρόμους της Βοστόνης και της Νέας Υόρκης, ενώ σύντομα προωθήθηκαν νόμοι που απαγόρευαν τη χρήση τους σε πεζοδρόμια.

## Παραπομπές


## Εξωτερικοί σύνδεσμοι
* 
* karl-drais.de ADFC Mannheim, με μια περιληπτική βιογραφία σε περισσότερες από 15 γλώσσες
* www.karldrais.de von S. Fink und H. E. Lessing
* Karl Friedrich Drais von Sauerbronn: Erfinder des Zweirades, Stadt Karlsruhe
* Karl Drais in Baden-Baden  von Hans-Erhard Lessing

Κατηγορία:Γερμανοί εφευρέτες
Νικόλαος Καντούνης

Ο **Νικόλαος Καντούνης** (Ζάκυνθος, 1767 – Ζάκυνθος, 1834) ήταν Έλληνας ζωγράφος και ένας από τους σημαντικότερους εκπροσώπους της Επτανησιακής Σχολής.

## Βιογραφία
Αν και στο επίγραμμα αυτοπροσωπογραφίας του που φυλάσσεται στην Εθνική Πινακοθήκη δηλώνει αυτοδίδακτος, είναι γνωστό ότι έλαβε μαθήματα ζωγραφικής από τον συμπατριώτη του Ιωάννη I. Κοραή (απεβ. 1786;) και πιθανόν και από τον Νικόλαο Κουτούζη (1741–1813). Λέγεται δε ότι ο τελευταίος ζήλευε τον Καντούνη για το ταλέντο του και γι' αυτό τον απέβαλε από το εργαστήριό του.

To 1788 χειροτονήθηκε ιερέας στο ναό της Ευαγγελίστριας Ζακύνθου και αργότερα έγινε μέλος της Φιλικής Εταιρείας. Για τις ιδέες του και την επαναστατική του δράση, οι Άγγλοι τον εξόρισαν στο ερημονήσι της Κυράς αφ' το Δία, κοντά στην Κεφαλονιά, τον Μάιο του 1821. Τον Οκτώβριο της ίδιας χρονιάς επανήλθε στο νησί του, όπου και πέθανε το 1834.

Στα πιο σημαντικά έργα του συγκαταλέγονται οι μεγάλες θρησκευτικές συνθέσεις για τις εκκλησίες των Αγίων Πάντων και των Αγίων Αποστόλων της Ζακύνθου, οι οποίες καταστράφηκαν σε μεταγενέστερους σεισμούς. Εικόνες που δημιούργησε ο Καντούνης για τα τέμπλα των εκκλησιών των Αγίων Αναργύρων και του Αγίου Γεωργίου της Κυπριάνας φυλάσσονται σήμερα στο Μουσείο Ζακύνθου. 

Ο Καντούνης διακρίθηκε επίσης στις προσωπογραφίες και θεωρείται μαζί με τον Νικόλαο Κουτούζη ως θεμελιωτής της κοσμικής ζωγραφικής και κυρίως της προσωπογραφίας στα Επτάνησα. Μερικές από αυτές φυλάσσονται στην Εθνική Πινακοθήκη της Αθήνας, στο Μουσείο Μπενάκη και στο Τελλόγλειο Ίδρυμα (Θεσσαλονίκη).


File:Chemist_Nikopoulos_by_Nikolaos_Kantounis.jpg|*Ο φαρμακοποιός Δικόπουλος, 1825, Αθήνα, Εθνική Πινακοθήκη   
File:Kantounis-Assumption.jpg|*Η Ανάληψη*
File:Nikolaos_Kantounis_-_Greek_priest_-_18th_century.jpg|*Έλληνας ιερέας*, Αθήνα, Μουσείο Μπενάκη
File:Panagiotis_Samartzis_by_Nikolaos_Kantounis.jpg|*Παναγιώτης Σαμαρτζής*, Θεσσαλονίκη, Τελλόγλειο Ίδρυμα
File:Self_portrait_by_Nikolaos_Kantounis.jpg|*Αυτοπροσωπογραφία''


## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες μέλη της Φιλικής Εταιρείας
Κατηγορία:Προσωπογράφοι
Ουίλιαμ Δαρβίνος Φοξ

Ο αιδεσιμώτατος **Ουίλιαμ Δαρβίνος Φοξ** (23 Μαΐου 1805 - 8 Απριλίου 1880) ήταν Άγγλος κληρικός, φυσιοδίφης, παλαιοντολόγος και δεύτερος εξάδελφος του Κάρολου Δαρβίνου.

Ο Φοξ γεννήθηκε το 1805 και υπήρξε φυσιοδίφης και εντομολόγος, ενδιαφερόταν  ιδιαίτερα στη συλλογή σκαθαριών. Στο Κέιμπριτζ, ο Δαρβίνος και ο Φοξ και έγιναν φίλοι, και ο Φοξ δίδαξε στο νεότερό του εξάδελφο φυσική ιστορία. Ο Δαρβίνος, μάλιστα, αναφέρεται σε αυτόν στην αυτοβιογραφία του: 

*Ο εξάδελφός  μου Φοξ με εισήγαγε στην εντομολογία, ένας έξυπνος και πολύ ευχάριστος άνθρωπος,  μέλος στο Corpus Christi, με τον οποίο ήρθα πολύ κοντά.*

Σε όλη τη ζωή του, ο Φοξ κράτησε τακτική επαφή με τον Δαρβίνο, και πολλές από τις επιστολές που αντάλλαζαν περιείχαν παρατηρήσεις σχετικά με το έργο του Δαρβίνου, καθώς και οικογενειακά θέματα.

## Παραπομπές


Κατηγορία:Κληρικοί
Κατηγορία:Άγγλοι βιολόγοι
Κατηγορία:Φυσιοδίφες
Κατηγορία:Παλαιοντολόγοι
Νικόλαος Δοξαράς

Ο **Νικόλαος Δοξαράς** (Καλαμάτα, 1706/1710 &ndash; Ζάκυνθος, 2 Μαρτίου 1775) ήταν Έλληνας ζωγράφος, γιος του επίσης ζωγράφου και θεωρητικού τέχνης Παναγιώτη Δοξαρά και από τους πρωτεργάτες της Επτανησιακής Σχολής.

## Βιογραφία
Ο Νικόλαος Δοξαράς γεννήθηκε στην Καλαμάτα και μετά το 1715, όταν η Οθωμανική Αυτοκρατορία κατέκτησε εκ νέου την Πελοπόννησο, εγκαταστάθηκε με την οικογένεια του στα Επτάνησα. Αρχικά εγκαταστάθηκε στη Ζάκυνθο και στη συνέχεια στη Λευκάδα και την Κέρκυρα. Το 1729 κατατάχθηκε στον στρατό της Βενετίας και μετά το θάνατο του πατέρα του μετέβη στη Βενετία όπου σπούδασε στρατιωτικός μηχανικός και ζωγράφος. Το 1738 επέστρεψε στη Λευκάδα και το 1745 διορίστηκε αξιωματικός της Χωροφυλακής στην Κέρκυρα. Αργότερα τοποθετήθηκε για μερικά χρόνια στην Κεφαλλονιά και εν τέλει εγκαταστάθηκε μόνιμα στη Ζάκυνθο όπου και πέθανε το 1775.

## Έργο και τεχνοτροπία
Αν και δεν είναι γνωστοί οι ζωγράφοι δίπλα στους οποίους σπούδασε στη Βενετία, θεωρείται πως η τεχνοτροπία του επηρεάστηκε από τους Τζιοβάνι Μπατίστα Πιατσέτα και Τζοβάννι Μπαττίστα Τιέπολο που τη συγκεκριμένη περίοδο δέσποζαν επί της καλλιτεχνικής ζωής της Βενετίας.

Από το 1753 έως το 1762 εργάστηκε για τη διακόσμηση της οροφής του ναού της Φανερωμένης της Ζακύνθου με βοηθό τον Στέφανο Πασηγέτη. Η διακόσμηση αυτή καταστράφηκε στον σεισμό του 1953. Προσχέδια σώζονται στην Εθνική Πινακοθήκη και ένα μέρος, *Το γενέσιον της Παναγίας* φυλάσσεται στο Βυζαντινό Μουσείο Ζακύνθου. Επίσης φιλοτέχνησε το 1761 την οροφή του ναού του αγίου Μηνά στη Λευκάδα. Συγκεκριμένα ζωγράφισε τους τέσσερις Ευαγγελιστές, σκηνές από τη ζωή και το μαρτύριο του αγίου Μηνά και άλλους αγίους. Και αυτό το έργο καταστράφηκε στα τέλη του 1976 από πυρκαγιά.

Ο Νικόλαος Δοξαράς συνέχισε πιστός στην παράδοση του πατέρα του αντικαθιστώντας τη βυζαντινή αγιογραφία με ιταλικής νοοτροπίας έργα. Η επίδρασή του ήταν σημαντική στην αλλαγή του προσανατολισμού της ελληνικής ζωγραφικής από την Ανατολή προς τη Δύση.


File:Birth_of_Virgin_Mary_by_Doxaras.jpeg|*Το γενέσιον της Παναγίας*, Ζάκυνθος, Βυζαντινό Μουσείο
File:Prophet_David_by_Nikolaos_Doxaras.jpeg|*Δαβίδ*, Ζάκυνθος, Βυζαντινό Μουσείο
File:The_Dormition_of_the_Virgin_Mary.jpg|*Η Κοίμηση της Θεοτόκου*, 1754


## Παραπομπές


## Εξωτερικοί σύνδεσμοι

*Δοξαράς Νικόλαος (1710 Καλαμάτα - 1775 Ζάκυνθος)

Κατηγορία:Έλληνες ζωγράφοι
Γεμμολογία

right|thumb|180 px

Η **Γεμμολογία** είναι μια ειδικότητα που ασχολείται με την ανάλυση και πιστοποίηση της αυθεντικότητας ενός πολύτιμου λίθου, καθώς και με την αναγνώριση επεξεργασιών βελτίωσης που έχει υποστεί ένας πολύτιμος λίθος.
Στην Ελλάδα το αντίστοιχο εκπαιδευτικό ίδρυμα αντιπροσωπεύει τη σχολή γεμμολογίας της Μεγάλης Βρετανίας. Οι απόφοιτοι του καθώς και απόφοιτοι από ξένα ιδρύματα δημιούργησαν το **Σύλλογο Ελλήνων Γεμμολόγων**.

Ένας γεμμολόγος θα πρέπει να διαθέτει γνώσεις Γεωλογίας, Φυσικής και Χημείας και η επαγγελματική του ενασχόληση -τουλάχιστον στο εξωτερικό- συνδέεται κυρίως με την εκτίμηση πολύτιμων και ημιπολύτιμων λίθων.

Η λέξη "γεμμολογία" προέρχεται από την λατινική λέξη gemma η οποία σημαίνει πολύτιμος λίθος. Στα αγγλικά της Αγγλίας γράφεται με δύο m και στα αγγλικά των Ηνωμένων Πολιτειών με ένα.

## Εξωτερικοί σύνδεσμοι
* 
* Gem Testing Laboratory and Gemological Education, Ελλάδα
* Independent Gemological Laboratory, Ελλάδα
* Καναδικό Ινστιτούτο Γεμμολογίας
* Η Γεμμολογική Ένωση και το Εργαστήριο Δοκιμής Λίθων της Μεγάλης Βρετανίας
* Γεμμολογικό Ινστιτούτο Αμερικής
* Καναδική Ένωση Γεμμολογίας 
* ''Your Gemologist'': δωρεάν γεμμολογικές πληροφορίες για μαθητές
* Santiago Canyon College, Τμήμα Γεμμολογίας
* Jewelpedia

Κατηγορία:Ορυκτολογία
Κατηγορία:Πολύτιμοι λίθοι
Χιλιομόδι

Το **Χιλιομόδι** είναι τοπωνύμιο και μπορεί να αφορά κάποιο από τα παρακάτω:

*Χιλιομόδι Κορινθίας
*Χιλιομόδι Πάτμου (νησίδα)
Μαχαραγιάς

Ο **Μαχαραγιάς** (ή Μαχαρατζάς) αποτελεί ηγεμονικό τίτλο που σημαίνει «Μέγας Βασιλεύς». Είναι ινδική σύνθετη λέξη που προέρχεται από τη λέξη «μαχά» (=Μέγας) και τη λέξη «ραντζά» (=Ηγεμών,Βασιλεύς, Κυρίαρχος μη εξαρτώμενος από άλλον).Αρχικά τον τίτλο αυτόν έφεραν Ινδοί ηγεμόνες που είχαν υπό την εξουσία τους ή προστασία τους μικρότερες ηγεμονίες. Επί αγγλικής κατοχής των Ινδιών, η «Κυβέρνηση της Αυτοκρατορίας» απένεμε τον τίτλο του Μαχαραγιά σε πολλούς επιφανείς Ινδούς απλώς ως «τίτλο τιμής», παραχωρώντας ενίοτε στον τιμώμενο και το δικαίωμα (κληρονομικό) της διατήρησης του τίτλου και από τους απογόνους του.Η σύζυγος του Μαχαραγιά ονομάζεται **Μαχαρανή.**

## Εξωτερικοί σύνδεσμοι
* 

Κατηγορία:Βασιλικοί τίτλοι
Κατηγορία:Τίτλοι ευγενείας
Κατηγορία:Κοινωνία της Ινδίας
Μαχάτμα

Ινδικός τίτλος τιμής. Ο τίτλος **Μαχάτμα** σημαίνει  το «Μέγα Εγώ» ή «Μεγάλη Ψυχή» και ειδικά στην ινδική φιλοσοφία την «κοσμική ψυχή».

Ο ιδιαίτερος αυτός τίτλος απονεμόταν σε εξέχουσες προσωπικότητες, μεταξύ των οποίων περιλαμβάνεται και ο Γκάντι.

## Εξωτερικές πηγές
* Μετάφραση στην αγγλική της ανακήρυξης του Γκάντι ως "Μαχάτμα"

Κατηγορία:Τίτλοι
Κατηγορία:Θεοσοφία 
Κατηγορία:Κοινωνία της Ινδίας
Κορώνα ή γράμματα

**Κορώνα ή γράμματα** είναι μια έκφραση που αφορά τις δυο πλευρές ενός νομίσματος και χρησιμοποιείται στις εξής περιπτώσεις:

* Τυχαία επιλογή με πιθανότητα 50%. Οι δύο πλευρές διαλέγουν μια πλευρά του νομίσματος, η οποία ρίχνεται στον αέρα και όταν πέσει γίνεται εμφανές ποια πλευρά είναι από επάνω. Μερικές φορές αυτή η μέθοδος χρησιμοποιείται για την επίλυση διαφωνιών. Είναι μέθοδος κλήρωσης με δύο πιθανά αποτελέσματα. Αν εμφανιστεί η επιλεγμένη κατά το κάθε μέρος πλευρά του νομίσματος, τότε η επιλογή θεωρείται σωστή. Εύκολα μπορεί να διαπιστωθεί ότι στην πράξη το κέρμα δεν είναι και τόσο «καθαρό», δηλαδή η επιλογή της πλευράς δεν έχουν ίσες πιθανότητες επιτυχίας (50%-50%) αλλά λίγο διαφορετικές, της τάξης του (48%-52%). 
* Στην καθομιλουμένη, ο όρος αναφέρεται σε απόφαση υψηλού ρίσκου.

## Ιστορία
[δεξιά|μικρογραφία|Ρωμαϊκό νόμισμα με το κεφάλι του [Νεπτούνους στη ευθεία όψη και ενός πλοίου στην αντίστροφη όψη.]]
Η ιστορική προέλευση του κορώνα ή γράμματα είναι η διερμηνεία του αποτελέσματος μιας ευκαιρίας ως η έκφραση της θεϊκής θέλησης. 

Το κορώνα ή γράμματα ήταν γνωστό στους Ρωμαίους ως πλοίο ή κεφάλι (*navia aut caput*), καθώς μερικά κέρματα εμφάνιζαν ένα πλοίο στην μία πλευρά και το κεφάλι του αυτοκράτορα. 

## Παραπομπές

Κατηγορία:Εκφράσεις
Κατηγορία:Τυχερά παιχνίδια
Κατηγορία:Κέρματα
Νόμοι

**Νόμοι** κατά την έννοια του δικαίου, καλούνται οι θεσμοθετημένοι γραπτοί κανόνες δικαίου που στηρίζονται στο Σύνταγμα μιας χώρας, και ρυθμίζουν υποχρεωτικά τις σχέσεις μεταξύ των πολιτών, καθώς και των πολιτών με το κράτος, και ορίζουν διάφορες ρυθμίσεις για την ομαλή λειτουργία του κράτους. Το σύνολο των Νόμων, αλλά και η παραγωγή αυτών ονομάζεται **νομοθεσία**.

Οι νόμοι ψηφίζονται και παράγονται από ένα νομοθετικό σώμα (π.χ. Βουλή των Ελλήνων, Κογκρέσο των ΗΠΑ κ.α.) και η τήρηση, καθώς και εφαρμογή τους, είναι υποχρεωτική από κάθε πολίτη και Φορέα ενός κράτους.

Οι νόμοι διακρίνονται σε τρεις μεγάλες κατηγορίες: ουσιαστικοί, τυπικοί αναγκαστικοί.
***Ουσιαστικοί**: είναι κάθε πράξη της Πολιτείας που θεσπίζει κανόνα δικαίου, ανεξάρτητα από το όργανο που τη θεσπίζει (Νομοθετική Εξουσία - Βουλή ή Εκτελεστική Εξουσία - Κυβέρνηση). 
***Τυπικοί**: είναι κάθε πράξη της Πολιτείας που θεσπίζεται από τη Βουλή και τον Πρόεδρο της Δημοκρατίας (δηλαδή από τα όργανα στα οποία έχει ανατεθεί η Νομοθετική Εξουσία), σύμφωνα με τη συνταγματικά προβλεπόμενη διαδικασία.
***Αναγκαστικοί** ή **Προσωρινοί**: Είναι εκείνοι που εκδίδονται σε περίπτωση έκτακτης εθνικής ανάγκης από τον αρχηγό της εκτελεστικής εξουσίας.

Επιπροσθέτως, οι νόμοι διακρίνονται σε άλλες επιμέρους κατηγορίες:
***Ατομικοί νόμοι**: Νόμοι στο πεδίο εφαρμογής των οποίων εμπίπτει ένα ή περισσότερα αλλά πάντως συγκεκριμένα πρόσωπα και, άρα, η ρύθμιση δε διαθέτει γενικό χαρακτήρα.
***Νόμοι-μέτρα**: Νόμοι στο πεδίο εφαρμογής των οποίων εμπίπτει μία συγκεκριμένη, ως προς τα χαρακτηριστικά που συγκεντρώνει, κατάσταση (με κριτήριο π.χ. τη χρονική στιγμή ή την περιοχή) και, άρα, η ρύθμιση δεν διαθέτει αφηρημένο χαρακτήρα.
***Νόμοι-πλαίσιο**: Νόμοι οι οποίοι εκδίδονται σύμφωνα με το άρθρο 43 §4 Σ, αφού ψηφιστούν από την Ολομέλεια της Βουλής και χαράσσουν τις γενικές κατευθύνσεις και ρυθμίσεις. Επίσης, παρέχουν τις απαραίτητες νομοθετικές εξουσιοδοτήσεις για την έκδοση κανονιστικών προεδρικών διαταγμάτων γενικής εξουσιοδότησης για τη ρύθμιση των επιμέρους θεμάτων.
***Εφάπαξ νόμοι**: τυπικοί νόμοι που εκδίδονται μόνο μια φορά μέσα σε τακτή προθεσμία από τη θέση σε ισχύ του Σ. (βλέπε άρθρο 107§2 Σ.)
***Νόμοι αυξημένης τυπικής ισχύος (ή νομοθεσία με αυξημένη τυπική ισχύ)**: Νόμοι ως αντικείμενο την προστασία των κεφαλαίων που εισάγονται από το εξωτερικό για επένδυση στην Ελλάδα (άρθρο 107§1 Σ.). Αυτοί και οι εφάπαξ νόμοι δεν τροποποιούνται με μεταγενέστερο τυπικό νόμο, έχουν τυπική ισχύ ίση με την ισχύ του τυπικού Σ.
***Εκτελεστικοί νόμοι**: Νόμοι η έκδοση των οποίων προβλέπεται από τις συνταγματικές διατάξεις για την εξειδίκευση, τη συμπλήρωση ή την εφαρμογή του κανονιστικού τους περιεχομένου. Οι εκτελεστικοί νόμοι μπορούν να μην εκδοθούν ή ακόμη και να καταργηθούν χωρίς να αντικατασταθούν.
***Οργανωτικοί ή οργανικοί νόμοι**: Ιδιαίτερη κατηγορία εκτελεστικών νόμων. Η έκδοσή τους προβλέπεται από συνταγματικές διατάξεις για τη ρύθμιση του τρόπου συγκρότησης και λειτουργίας των άμεσων οργάνων του κράτους. Συνεπώς, ένας οργανικός νόμος δεν μπορεί να καταργηθεί αν δεν αντικατασταθεί από νέο νόμο, διότι τότε το εν λόγω όργανο του κράτους δεν μπορεί να συγκροτηθεί και να λειτουργήσει.

## Παραπομπές
Μεγαλόσχημος

**Μεγαλόσχημος** είναι ο Μοναχός ανώτατης τάξης ο οποίος φέρει προς διάκριση του τίτλου του, κουκούλα.

Κατά το Κανονικό Δίκαιο μεγαλόσχημοι γίνονταν κατόπιν αδείας του Ηγουμένου οι επί 30ετία διακριθέντες Μοναχοί στην αυστηρά τήρηση των μοναχικών κανόνων. Φέρει σχήμα, που είναι επάνω του κεντημένα με κόκκινη κλωστή ο Σταυρός, η Λόγχη, ο Σπόγγος και τα γράμματα «IC XC NI KA», «ΦΧ ΦΠ» (Φως Χριστού Φαίνει Πάσι), «ΕΕ ΕΕ» (Εωσφόρος Έπεσεν, Εύρωμεν Εδέμ ή Ελένης Εύρεσις Εβραίων Έλεγχος), «ΡΡ ΔΡ» (Ρητορικοτέρα Ρημάτων Δακρύων Ροαί), «ΘΘ ΘΘ» (Θεού Θέα Θείον Θαύμα), «ΤΤ ΔΦ» (Τούτο Το σχήμα Δαίμονες Φρίττουσι), «ΧΧ ΧΧ» (Χριστός Χριστιανοίς Χαρίζεται Χάριν), «ΤΚ ΠΓ» (Τόπος Κρανίου Παράδεισος Γέγονεν).

Σήμερα και μεταφορικά στις νεοελληνικές εκφράσεις Μεγαλόσχημος χαρακτηρίζεται αυτός που παριστάνει τον σπουδαίο ή ο κατέχων επάξια αξιώματα και τίτλους.

Κατηγορία:Χριστιανικοί θρησκευτικοί τίτλοι και βαθμοί
Κατηγορία:Εκφράσεις
Πολλά Νερά Ημαθίας

Τα **Πολλά Νερά** είναι χωριό τoυ δήμου Ηρωικής Πόλης Νάουσας της Ημαθίας στην Περιφέρεια Κεντρικής Μακεδονίας.**** Κατά την απογραφή του 2011 είχαν πληθυσμό 139 κατοίκων.

## Ονομασία
Μέχρι τα τέλη του 1926 το χωριό έφερε την ονομασία Φέτισσα ή Φέτιστα, η οποία συνδεόταν με το χειμαδιό των Βλάχων κατοίκων του Άνω Γραμματικού. Η συγκεκριμένη εποχική εγκατάσταση βρισκόταν σε κοντινή τοποθεσία που ήταν γνωστή ως Φετίτσα ή Καντίκιοϊ.

## Γενικά και ιστορικά στοιχεία
Τα Πολλά Νερά βρίσκονται σε υψόμετρο 150 μέτρων, στο βόρειο άκρο του νομού Ημαθίας, κοντά στα όρια με τον νομό Πέλλας, 26 χιλιόμετρα βορειοδυτικά της πόλης της Βέροιας. Πλησίον του χωριού υπήρχε το τσιφλίκι της Φετίτσας, όπου παραχείμαζαν από το β΄ μισό του 19ου αιώνα, ομάδες Αρβανιτόβλαχων κτηνοτρόφων. Στην ίδια τοποθεσία υπήρχε παλαιότερος οικισμός, ο οποίος καταστράφηκε το 1822, στη διάρκεια της Ελληνικής Επανάστασης.

Την περίοδο του Μακεδονικού Αγώνα, Βούλγαροι κομιτατζήδες που συνεργάζονταν με Ρουμανόβλαχους του Άνω Γραμματικού και τοπικό Οθωμανό μπέη, επεξέτειναν από το 1904 τη δράση τους και στη Φετίτσα. Αυτή η εξέλιξη προκάλεσε την αντίδραση των Οθωμανών με τη δημιουργία στρατιωτικού φυλακίου, αλλά και μερίδας των εποχικών κατοίκων της Φετίτσας που έλαβαν άδειες οπλοφορίας και παράλληλα ζήτησαν την επανασύνδεσή τους με το Οικουμενικό Πατριαρχείο. Μετά τους Βαλκανικούς Πολέμους και την ενσωμάτωση της περιοχής στην Ελλάδα, η Φετίτσα αναφέρεται το 1913 ως τσιφλίκι που νοικιαζόταν από κατοίκους του Άνω Γραμματικού και διέθετε 74 πρόχειρες οικίες, στις οποίες καταγράφηκαν στην απογραφή του ιδίου έτους, 514 κάτοικοι. Παράλληλα υπήχθη στον τότε νομό Πέλλης.

Ο σύγχρονος οικισμός δημιουργήθηκε μετά τη Μικρασιατική Καταστροφή και την επακόλουθη ανταλλαγή πληθυσμών μεταξύ Ελλάδας και Τουρκίας και το 1926 έλαβε τη σημερινή του ονομασία, ενώ στην απογραφή του 1928 αριθμούσε 340 κατοίκους, μεταξύ των οποίων και 33 οικογένειες Ποντίων προσφύγων, από το χωριό Ντερενταμ (Deredam koyu) της επαρχίας Ζαρας της Σεβαστειας του Πόντου. Κατά τον Μεσοπόλεμο, στο χωριό - και συγκεκριμένα στο χειμαδιό των βλαχόφωνων - λειτουργούσε ρουμανικό σχολείο. Μετά την καταστροφή του Άνω Γραμματικού από τις γερμανικές δυνάμεις Κατοχής, κάτοικοί του κατέφυγαν στο χειμαδιό εντός των ορίων των Πολλών Νερών, το οποίο όμως τα επόμενα χρόνια εγκαταλείφθηκε. Μεταπολεμικά, τα Πολλά Νερά υπήχθησαν στον νομό Ημαθίας και μέχρι το 1997 ανήκαν στην επαρχία Νάουσας. Κατόπιν εντάχθηκε στον δήμο Ανθεμίων, ενώ από το 2011 ανήκουν στον δήμο Ηρωικής Πόλης Νάουσας. Κύρια πηγή εισοδήματος των κατοίκων είναι η γεωργία και η κτηνοτροφία. Από το έτος 2018 από τα Πολλά Νερά περνάει ο αγωγος φυσικού αερίου TAP, ενώ από το 2023 κατασκευάζεται και νέος αγωγός φυσικού αερίου ο οποίος προορίζεται για τις ανάγκες κατανάλωσης των νομών της δυτικής Μακεδονίας. Ο Ιερός Ναός του χωριού είναι αφιερωμένος στον Άγιο Δημήτριο τον Μυροβλιτη.

## Απογραφές πληθυσμού

## Σημειώσεις


Κατηγορία:Χωριά της περιφερειακής ενότητας Ημαθίας
Κατηγορία:Δήμος Νάουσας
Πέλαγος

Το παρόν άρθρο εξετάζει τον  θαλασσογραφικό όρο. Ιδιαίτερη χρήση γίνεται στον όρο Πέλαγος στην Βιολογία και Ωκεανογραφία.

Ως **πέλαγος** (κοινώς και «πέλαγο» ή «πέλαο») χαρακτηρίζεται η πέραν της όποιας ακτής απλωμένη θαλάσσια έκταση μικρότερη όμως εκείνης της Θάλασσας και της οποίας όμως  αποτελεί μέρος (π.χ. Μεσόγειος Θάλασσα – Αιγαίο Πέλαγος – Σαρωνικός Κόλπος).

Έτσι η θάλασσα περιλαμβάνει εκτός τις επιμέρους θάλασσες και Πελάγη. Κάθε δε Πέλαγος περιλαμβάνει Κόλπους και κατώτερες ακτογραφικές διαβαθμίσεις. Υπάρχουν όμως, όπως σε κάθε κανόνα, και οι εξαιρέσεις π.χ. «*της κατά Θάσον θαλάσσης*» των αρχαίων Ελλήνων που αφορά μέρος του Αιγαίου πελάγους ή της «*Αλκυονίδος Θαλάσσης*» που αφορά μέρος του Κορινθιακού κόλπου, ή της «*Τηλεβοΐδος Θαλάσσης*» που αφορά μέρος του Ιονίου πελάγους.

Γενικά το *πέλαγος* λαμβάνει ονομασία εκείνη της κύριας ακτής που  περιβρέχει ή από ιστορικού γεγονότος που συνέβη σ΄ αυτό. Έτσι κατά την εποχή του Πτολεμαίου τα πελάγη της Μεσογείου ήταν, κατ΄ αλφαβητική σειρά, τα ακόλουθα: 


* Αιγαίο πέλαγος, 
* Αιγύπτιο πέλαγος, 
* Αυσώνιο πέλαγος, 
* Αχαϊκό πέλαγος, 
* Βαλερικό πέλαγος
* Βεβρύκιο πέλαγος
* Γαλατικό πέλαγος
* Δαλματικό πέλαγος


* Ηπειρωτικό πέλαγος
* Θεσπρωτικό πέλαγος
* Θρακικό πέλαγος
* Ιβηρικό πέλαγος
* Ικάριο πέλαγος
* Ιλλυρικό πέλαγος
* Ισικό πέλαγος
* Ιόνιο πέλαγος


* Καρπάθιο πέλαγος
* Κελτικό πέλαγος
* Κιλίκιο πέλαγος
* Κρόνιο πέλαγος
* Κύπριο πέλαγος
* Κυφάριο πέλαγος
* Λιβυκό πέλαγος


* Μυρτώο πέλαγος
* Παμφύλιο πέλαγος
* Παρθένιο πέλαγος 
* Ρόδιο πέλαγος
* Σαρδώο πέλαγος
* Σικελικό πέλαγος
* Τυρσηνικό πέλαγος και
* Φοινίκιο πέλαγος 



*Επίσης από την αρχαιότητα ήταν γνωστό και το Πέλαγος Αρκαδίας που αφορά ορεινή περιοχή την οποία και μνημονεύει ο Παυσανίας.


Κατηγορία:Φράσεις
Πελαγόνιος

Ο **Πελαγόνιος** ήταν αρχαίος Έλληνας κτηνίατρος που ήκμασε κατά τον 4ο αιώνα π.Χ.

Από τα έργα του έχουν διασωθεί πολλά στοιχεία που αναφέρονται στα «Γεωπονικά» του καθώς και άλλα που είχαν μεταφρασθεί στα λατινικά από τον Ουεγέτιο με τον τίτλο «Πελαγονίου κτηνιατρικά».

Κατηγορία:Αρχαίοι Έλληνες κτηνίατροι
Πελαγαίος

«**Πελαγαίος**» είναι αρχαία ελληνική θρησκευτική επίκληση του θεού Ποσειδώνα. Απαντάται και «Πελάγιος», το δε θηλυκό του, «Πελαγαία» και «Πελαγία», ήταν θρησκευτική επίκληση τριών θεοτήτων της θεάς Αφροδίτη, της Ίσιδας στην αρχαία Αίγυπτο, και ακόμη της Σελήνης. Από τις επικλήσεις αυτές και οι τέσσερις παραπάνω θεότητες ονομάζονταν από τους αρχαίους και «Πελάγιες θεότητες».

Σήμερα με το όνομα «Πελαγία» φέρονται και τιμώνται τρεις Άγιες της Ορθόδοξης και Καθολικής Εκκλησίας, καθώς και πλήθος τοπωνυμιών, με κοινό χαρακτηριστικό ότι όλα είναι παραθαλάσσια. Αλλά και με το όνομα «Πελάγιος» φέρονται δύο Άγιοι και δύο Πάπες.

Στο όνομα αυτό παρατηρούνται έντονα σχέσεις Ελληνικής μυθολογίας και Χριστιανισμού.  

## Δείτε επίσης
*Πάπας Πελάγιος Α΄
*Πάπας Πελάγιος Β΄

Κατηγορία:Αρχαίες θρησκευτικές επικλήσεις
Πελαγόνες

Οι **Πελαγόνες** ήταν αρχαίο ελληνικό φύλο της αρχαίας Μακεδονίας, ο οποίος είχε Ηπειρώτικη καταγωγή. Η χώρα τους, που ονομαζόταν Πελαγονία, βρισκόταν στο πιο ψηλό τμήμα του Αξιού. Ο Όμηρος αναφέρει πως το όνομά της οφείλεται στον γιο του Αξιού Πηλαγόνα. Μεταγενέστερα μετακινήθηκαν δυτικότερα προς τονΕριγώνα ποταμό (σημερινός Δραγόρας που διασχίζει τη σημερινή πόλη Μοναστήρι) και έκτοτε η περιοχή αυτή ονομάστηκε Πελαγονία. Την μνημονεύει και ο Τίτος Λίβιος.

Μετεγενέστερα, το 359 π.Χ. στους χρόνους του Φιλίππου Β΄ προσαρτήθηκε στο Μακεδονικό βασίλειο, όπου και έμεινε μέχρι την ρωμαϊκή κατάκτηση.

## Παραπομπές


Κατηγορία:Αρχαίοι λαοί της Μακεδονίας
Κατηγορία:Εξαφανισθέντες λαοί
Κούλουμα

thumb|right|350px
Ο Εορτασμός της Καθαράς Δευτέρας στην ύπαιθρο είναι γνωστός και ως “Κούλουμα”. Πολλοί Δήμοι μάλιστα διοργανώνουν εκδηλώσεις με συναυλίες ή άλλα δρώμενα και προσφέρουν δωρεάν διάφορα σαρακοστιανά. Ωστόσο, αν και η λέξη Κούλουμα χρησιμοποιείται σχεδόν σε όλη την Ελλάδα, η προέλευση της δεν είναι ξεκάθαρη. Αποτελεί θρησκευτική εορτή, η οποία εορτάζεται συνήθως οικογενειακά και με μουσική και αποτελεί την έναρξη της μεγάλης Τεσσαρακοστής.

Τα Κούλουμα γίνονται οικογενειακά και περιλαμβάνουν:

(Σαρακοστιανό τραπέζι)

* Λαγάνα
* Ταραμοσαλάτα
* Χαλβάς
* Ελιές 
* Τουρσί
* Θαλασσινά (καλαμαράκια, σουπιές, χταπόδι, γαρίδες, καραβίδες, μύδια)
* Ντολμαδάκια γιαλαντζί
* Φασολάδα χωρίς λάδι

Η γιορτή αυτή είναι πανελλήνια και κατ' άλλους έχει αθηναϊκή καταγωγή, ενώ κατ' άλλους βυζαντινή. Στην Κωνσταντινούπολη εορταζόταν έντονα από πλήθος κόσμου που συνέρρεε σε έναν από τους επτά λόφους της πόλης και συγκεκριμένα σ' εκείνον του ελληνικότατου οικισμού των «Ταταούλων».

Στην Αθήνα, από πολλές δεκαετίες προ του Α΄ Παγκοσμίου Πολέμου, τα Κούλουμα εορτάζονταν στις πλαγιές του λόφου του Φιλοπάππου, όπου οι Αθηναίοι τρωγόπιναν καθισμένοι στους βράχους από το μεσημέρι  μέχρι τη δύση του ήλιου. Οι περισσότεροι χόρευαν υπό τους ήχους πλανόδιων μουσικών, κατά παρέες, είτε δημοτικούς είτε λαϊκούς χορούς υπό τους ήχους λατέρνας.

Το σούρουπο όλοι οι Ρουμελιώτες γαλατάδες της Αθήνας έστηναν λαμπρό χορό - κυρίως τσάμικο - γύρω από τους στύλους του Ολυμπίου Διός παρουσία των Βασιλέων και πλήθους κόσμου.

Τα Κούλουμα εορτάζονται σε όλες τις πόλεις της Ελλάδας, μαζί με το κύριο της ημέρας έθιμο του πετάγματος του χαρταετού. Ειδικότερα στην Αθήνα, με την ιστορική συνέχεια της παρουσίας του ανώτατου άρχοντα, τονίζεται ιδιαίτερα η λαογραφική αξία του εθίμου αυτού στο Λόφο του Φιλοπάππου.

## Ετυμολογία
Για την ετυμολογία του ονόματος που παραμένει άγνωστη, όπως και η αρχή του εορτασμού, υπάρχουν πολλές απόψεις. Κατά μερικούς προήλθε από τον αναγραμματισμό της λατινικής λέξης cumulus που σημαίνει σωρός, αφθονία ή επίλογος, υποδηλώνοντας έτσι το πολύ φαγοπότι με πολύ χορό, ή το τέλος της εορταστικής περιόδου της αποκριάς. Ειδικότερα όμως ο Α. Καμπούρογλου σημειώνει ότι ο όρος είναι καθαρά αθηναϊκός και προέρχεται από τις κολώνες του ναού του Ολυμπίου Διός που τις αποκαλούσαν στη νεότερη ιστορία οι Αθηναίοι columna, κόλουμνα, κούλoυμνα, κούλουμα, χωρίς όμως αυτό και να προσδιορίζει την αρχή της εορτής που πιθανολογείται κατά την περίοδο της τουρκοκρατίας. Ο ίδιος όμως προσθέτει στις σημειώσεις του ότι ο λόφος επί του οποίου βρίσκεται το Θησείο ονομαζόταν, στην αρχή της εποχής του Όθωνα, «τριάντα δυο κολώνες».

## Πηγές
* "Μεγάλη Ελληνική Εγκυκλοπαίδεια" τόμ. ΙΕ΄, σελ.46.

Κουλουμα
Κατηγορία:Έθιμα Μαρτίου
Δυναμική ενέργεια

Ως **δυναμική ενέργεια** ορίζεται η ενέργεια που κατέχει ένα σώμα, ή σύστημα, λόγω της θέσεως (σε σχέση με κάποια άλλη), ή της κατάστασής του. Μονάδα μέτρησης της δυναμικής ενέργειας είναι το Τζάουλ.

## Παραγωγή έργου
Είναι δηλαδή η δυνατότητα ενός σώματος, ή συστήματος να παράγει έργο επειδή βρίσκεται μέσα σε κάποιο πεδίο δυνάμεων. Συγκεκριμένα, η δυναμική ενέργεια διακρίνεται σε "ενέργεια θέσεως" (π.χ. ένα σώμα σε πεδίο βαρύτητας που έχει τη δυνατότητα να κινηθεί σε χαμηλότερη θέση παράγοντας έργο) π.χ. ποταμός, και "ενέργεια μορφής", που εμφανίζεται όταν συστρέφουμε, συμπιέζουμε, τεντώνουμε ή λυγίζουμε ένα υλικό αλλάζοντας τη φυσική του μορφή (π.χ. το συσπειρωμένο ελατήριο ή τεντωμένο λάστιχο). Στη δεύτερη αυτή περίπτωση, το σώμα μπορεί να παράγει έργο επανερχόμενο στη "φυσική" του μορφή.

## Ομογενές δυναμικό πεδίο
Στην περίπτωση ενός ομογενούς δυναμικού πεδίου, δηλαδή ενός πεδίου όπου η ένταση είναι σταθερή σε όλη την έκτασή του, η δυναμική ενέργεια ενός σώματος ορίζεται ως το γινόμενο της δύναμης που ασκείται επάνω του επί την απόστασή του από το σημείο του πεδίου, όπου θεωρούμε συμβατικά ότι η δυναμική ενέργεια έχει μηδενική τιμή:

E_{\delta\upsilon\nu} = Fh

όπου F = δύναμη του πεδίου που ασκείται στο σώμα, h = απόσταση από το σημείο με μηδενική δυναμική ενέργεια. Εάν το πεδίο δεν είναι ομογενές, δηλαδή η δύναμη μεταβάλλεται κατά μέτρο και φορά από σημείο σε σημείο, ο παραπάνω ορισμός ισχύει μόνο τοπικά, δηλαδή μας δίνει τη *μεταβολή* της δυναμικής ενέργειας για μια απειροστή μετακίνηση μέσα στο πεδίο, κατά την οποία η δύναμη είναι περίπου σταθερή. Η συνολική μεταβολή της δυν. ενέργειας δίνεται από το άθροισμα τέτοιων απειροστών μετατοπίσεων (ολοκλήρωμα) μεταξύ δύο θέσεων (από τις οποίες η μία μπορεί να είναι το σημείο όπου ορίσαμε μηδενική τη δυναμική ενέργεια). Για να έχει νόημα η δυναμική ενέργεια, πρέπει ο παραπάνω υπολογισμός να μην εξαρτάται από τη διαδρομή που ακολουθήσαμε μεταξύ των δύο σημείων. Ένα δυναμικό πεδίο με την ιδιότητα αυτή ονομάζεται  **συντηρητικό** ή **διατηρητικό**. 

## Μετατροπή σε κινητική
Η Κινητική και η Δυναμική ενέργεια θεωρούνται ως οι δύο μορφές της Μηχανικής ενέργειας. Κατά την κίνηση ενός σώματος ή φορτίου σε συντηρητικό πεδίο δυνάμεων, και εφόσον δεν υπάρχουν τριβές, η δυναμική ενέργεια μετατρέπεται σε κινητική ενέργεια και το αντίστροφο, το άθροισμά τους όμως είναι πάντα σταθερό και ίσο με τη μηχανική ενέργεια που αρχικά είχε το σώμα.

Έργο ονομάζουμε τη μετατροπή της ενέργειας από μια μορφή σε μια άλλη ή την μεταφορά ενέργειας από ένα σώμα σ'ένα άλλο.

Κατηγορία:Θεμελιώδεις έννοιες της φυσικής
Κατηγορία:Μορφές ενέργειας
Χημική ενέργεια

Ως **χημική ενέργεια** χαρακτηρίζεται το σύνολο της δυναμικής ενέργειας που απαιτήθηκε από διάφορα άτομα για τη συγκρότηση μορίων χημικών ουσιών, κάτω από την αλληλεπίδραση ηλεκτρομαγνητικών δυνάμεων ή που αποθηκεύεται σε χημικές ενώσεις. Επίσης ως χημική ενέργεια υπάρχει μία ηλεκτρομαγνητική δύναμη που αποθηκεύεται.

Η χημική ενέργεια αποδίδεται συνήθως ως θερμική ενέργεια ή ηλεκτρική ενέργεια, όταν τα μόρια διασπώνται και πάλι σε άτομα ή μετασχηματίζεται στους οργανισμούς σε θερμική και κινητική ενέργεια , με βιολογικούς μηχανισμούς, και ονομάζεται έτσι *ζωική ενέργεια*.

Η χημική ενέργεια **οφείλεται** στις δυνάμεις του δεσμού (που συγκρατούν τα άτομα στο μόριο), στις έλξεις των μορίων και των υποατομικών σωματιδίων, στην κίνηση των ατόμων, μορίων και ηλεκτρονίων κλπ. Είναι, δηλαδή, συνδυασμός κινητικής και δυναμικής ενέργειας. Η χημική ενέργεια είναι μια «κρυμμένη» μορφή ενέργειας και μέρος αυτής μπορεί να αποδοθεί άλλοτε εύκολα (π.χ. στη βενζίνη με ένα σπινθήρα) και άλλοτε δύσκολα (π.χ. στα πυρηνικά καύσιμα) στο περιβάλλον.

Κατά τις χημικές αντιδράσεις, κατά τις μετατροπές δηλαδή χημικών ουσιών σε άλλες, μεταβάλλεται η χημική ενέργεια του συστήματος. Αποτέλεσμα είναι να ελευθερώνεται (στο περιβάλλον) ή να απορροφάται (από το περιβάλλον), ενέργεια ίση με τη διαφορά των χημικών ενεργειών των αρχικών και τελικών ουσιών. Αυτό ισχύει, γιατί στις χημικές αντιδράσεις δε διατηρείται μόνο η μάζα (νόμος Lavoisier), αλλά και η ενέργεια (νόμος διατηρήσεως της ενέργειας).

Η ενέργεια που εκλύεται ή απορροφάται σε μια χημική αντίδραση μπορεί να πάρει διάφορες μορφές, όπως π.χ. θερμική ενέργεια (θερμότητα), ηλεκτρική ενέργεια (ηλεκτρισμός), φωτεινή ενέργεια (φως). Τις μετατροπές της χημικής ενέργειας σε ηλεκτρική (και αντίστροφα) εξετάζει ο κλάδος της χημείας που ονομάζεται ηλεκτροχημεία, ενώ τις μετατροπές της χημικής σε φωτεινή ενέργεια (και αντίστροφα) εξετάζει η φωτοχημεία. Τέλος , η θερμοχημεία μελετά τις μετατροπές της χημικής σε θερμική ενέργεια (και αντίστροφα), οι οποίες είναι και οι πιο συνηθισμένες.

Κατηγορία:Μορφές ενέργειας
ενεργεια
Ηλεκτρική ενέργεια

Η **ηλεκτρική ενέργεια** είναι η ενέργεια που μεταφέρει το ηλεκτρικό ρεύμα, που αναφέρεται στην κινητική ενέργεια των κινούμενων ηλεκτρονίων (ηλεκτρικό ρεύμα), λόγω της ύπαρξης διαφοράς δυναμικού στα άκρα ενός αγωγού.

Όταν γίνεται χρήση του ηλεκτρισμού η *ηλεκτρική ενέργεια* μετατρέπεται σε άλλη μορφή ενέργειας π.χ. σε κινητική ενέργεια όταν λειτουργεί ένας κινητήρας ή σε φως όταν ανάβει ένας λαμπτήρας.

Ο σύγχρονος κόσμος εξαρτά την επιβίωση και την ευημερία του από αυτό το είδος ενέργειας. Η πλειονότητα των συσκευών λειτουργεί με ηλεκτρικό ρεύμα.

Υπάρχουν πολλοί τρόποι παραγωγής ηλεκτρικής ενέργειας. Οι κυριότεροι είναι η καύση διαφόρων ουσιών (λιγνίτης, πετρέλαιο, κάρβουνο), τα πυρηνικά εργοστάσια, τα ηλιακά πάρκα, τα υδροηλεκτρικά φράγματα και τα αιολικά πάρκα. Τα τελευταία 20 χρόνια γίνονται έντονες προσπάθειες αύξησης του ποσοστού ηλεκτρικής ενέργειας που παράγεται με τη χρήση Ανανεώσιμων Πηγών Ενέργειας (Α.Π.Ε.).  

Το μεγάλο μειονέκτημα της ηλεκτρικής ενέργειας είναι η δύσκολη, σχεδόν αδύνατη μακροχρόνια αποθήκευσή της. Για το λόγο αυτό θα πρέπει να καταναλώνεται ταυτόχρονα με την παραγωγή της ή να αποθηκεύεται αφού πρώτα μετατραπεί σε άλλες μορφές ενέργειας (π.χ. χημική, δυναμική κ.λ.π.). Η ανάγκη άμεσης κατανάλωσης της ηλεκτρικής ενέργειας έχει οδηγήσει στην κατασκευή ενός παγκόσμιου πλέγματος ηλεκτρικών δικτύων, έτσι ώστε να μπορεί να μεταφέρεται εύκολα, από το σημείο παραγωγής της, στο σημείο κατανάλωσης.

Τη χρησιμοποιούν ακόμα και τα οχήματα, όπως τρένα, αυτοκίνητα, κά.

Επίσης, είναι το μέλλον τρόπου καύσης για την κίνηση ενός οχήματος, αφού το ντίζελ (πετρέλαιο) και τα παράγωγά του (βενζίνη, φυσ.αέριο, κυροζύνη κλπ) είναι μη ανανεώσιμες πηγές ενέργειας, και κάποτε θα πάψουν να υπάρχουν.

Κατηγορία:Μορφές ενέργειας
Κατηγορία:Ηλεκτροδυναμική
Κατηγορία:Ηλεκτρολογία
Γεώργιος Άβλιχος

Ο **Γεώργιος Άβλιχος** (2 Απριλίου 1842 - 1909) ήταν Έλληνας λόγιος, ποιητής, μουσικός και κυρίως ζωγράφος. 

## Βιογραφία
Γεννήθηκε στην Τεργέστη στις 2 Απριλίου 1842. Μητέρα του ήταν η σλοβενικής καταγωγής Γελτρούδη Πρίμιτζ που περίπου το 1850 μετοίκησε στην Κεφαλονιά και το 1851 παντρεύτηκε τον Ληξουριώτη έμπορο Γεώργιο Θ. Άβλιχο (πατέρα του ποιητή Μικέλη Άβλιχου, 1844-1917), του οποίου ο εννιάχρονος Γεώργιος έλαβε το επώνυμο. 

Σπούδασε ζωγραφική σε σχολή ελευθέρων σπουδών στη Νάπολη της Ιταλίας, όπου ίσως να έλαβε και μαθήματα νομικών. Συνέχισε τις καλλιτεχνικές του σπουδές στη Γερμανία, για να επιστρέψει κατόπιν στην Κεφαλονιά όπου εργαζόταν ως βιβλιοθηκάριος παραδίδοντας ταυτόχρονα και μαθήματα ζωγραφικής. 

Ο Άβλιχος εκτός από ζωγράφος υπήρξε ποιητής και μουσικός. Έγραψε στη δημοτική γλώσσα ενώ το 1883 παρουσίασε στο κοινό το έμμετρο δράμα του *Η καταστροφή των Ψαρών*, το οποίο έκανε πρεμιέρα το ίδιο έτος στο Αργοστόλι. Επίσης ασχολήθηκε με τη μελοποίηση ποιημάτων. Τα τελευταία χρόνια του βίου του ήταν δύσκολα κυρίως λόγω των οικονομικών προβλημάτων που αντιμετώπιζε αλλά και της κλονισμένης υγείας του.

## Έργο
Στη ζωγραφική καταπιάστηκε κυρίως με τις προσωπογραφίες, την ηθογραφία και τη νεκρή φύση. Πίνακές του παρουσιάστηκαν στην έκθεση του Συλλόγου «Παρνασσός» το 1885 και στην Πανελλήνια Καλλιτεχνική Έκθεση του Ζαππείου το 1888. Ο Άβλιχος κατατάσσεται στους εκπροσώπους της επτανησιακής σχολής του 19ου αιώνα. Στο έργο του κυριαρχεί μια ιδιαίτερη ατμόσφαιρα που δίνει την αίσθηση της υπέρβασης της καθημερινότητας. Όσον αφορά τις προσωπογραφίες του, σε αυτές διακρίνονται η αρμονία των χρωμάτων όπως και ο ρεαλισμός στην απόδοση. Επίσης ο Άβλιχος ήταν ένας από τους λίγους Έλληνες ζωγράφους του 19ου αιώνα που απέφυγε τη χρήση της καφετιάς ασφάλτου των ακαδημαϊκών (την επονομαζόμενη και μπιτούμ) χρησιμοποιώντας αντί αυτού καθαρές και φωτεινές αποχρώσεις.


File:AvlichosGirlAtWindow.jpg|*Κοπέλα στο παράθυρο*, 1877 Λάδι σε μουσαμά, 63,5 x 50,2 εκ. Αρ. έργου: Π.4167.
File:Πορτραίτο κας Σουρμελή.jpg|Πορτραίτο κας Σουρμελή, Ελαιογραφία σε μουσαμά, 64 x 49 εκ., Ιδιωτική Συλλογή.


## Παραπομπές


## Εξωτερικοί σύνδεσμοι

*Εθνική Πινακοθήκη: Άβλιχος Γεώργιος
*Το έργο "Ζάκυνθος" του ζωγράφου στην ιστοσελίδα της Δημοτικής Πινακοθήκης Λάρισας
*https://www.lifo.gr/culture/eikastika/o-iskios-ton-anthismenon-koritsion-se-enan-ainigmatiko-pinaka

Κατηγορία:Έλληνες ζωγράφοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες ζωγράφοι του 20ού αιώνα
Πασκάλ (μονάδα μέτρησης)

Το **πασκάλ** (***pascal***, συντομoγραφία **Pa**) είναι η μονάδα μέτρησης της πίεσης στο Διεθνές Σύστημα Μονάδων (SI). Ονομάστηκε έτσι προς τιμήν του Γάλλου φιλοσόφου, φυσικού και μαθηματικού Μπλεζ Πασκάλ. Ορίζεται ως ίση με την πίεση που προκαλεί δύναμη 1 νιούτον (N) σε επιφάνεια ενός τετραγωνικού μέτρου (m&sup2;). Είναι αρκετά μικρή μονάδα, και γι' αυτό το λόγο στην πράξη χρησιμοποιούνται τα πολλαπλάσιά της, όπως τα **κιλοπασκάλ** (1 kPa = 1000 Pa) και τα **εκατοπασκάλ** (1 hPa = 100 Pa). Η ατμοσφαιρική πίεση είναι ίση, στην επιφάνεια της θάλασσας και σε θερμοκρασία 25&deg;C, με 101.325 Pa.

## Αντιστοιχία με άλλες μονάδες

Κατηγορία:Μονάδες πίεσης
Κατηγορία:Παραγόμενες μονάδες του SI
Νικόλαος Βώκος

Ο **Νικόλαος Βώκος** (Ύδρα, 1854 &ndash; Αθήνα, 20 Αυγούστου 1902) ήταν Έλληνας ζωγράφος της Σχολής του Μονάχου.

## Βιογραφία
Ήταν γιος του Εμμανουήλ Μιαούλη και εγγονός του διάσημου αγωνιστή της Ελληνικής Επανάστασης, Ανδρέα. Γράφτηκε αρχικά για σπουδές στη Σχολή Ευελπίδων, αλλά γρήγορα την εγκατέλειψε για σπουδάσει ζωγραφική στο Σχολείον των Τεχνών (την μετέπειτα Ανωτάτη Σχολή Καλών Τεχνών) κατά την περίοδο 1874&ndash;1878. Το 1885, μετά από διαγωνισμό, έλαβε υποτροφία για να συνεχίσει τις σπουδές του στο Μόναχο με δασκάλους τον Νικόλαο Γύζη, τον Λούντβιχ Λαίφτς (Ludwig Löfftz) και τον Ανδρέα Μύλλερ (Andreas Müller). Στο Μόναχο παρέμεινε επί 16 χρόνια διατηρώντας σχολή ζωγραφικής μέχρι που ασθένησε. Επέστρεψε το 1902 στην Ελλάδα όπου και πέθανε λίγους μήνες αργότερα. Συμμετείχε σε σχετικά λίγες εκθέσεις στην Ελλάδα και στο εξωτερικό: Μόναχο (1898), Παρίσι (1900), Αθήνα (Έκθεση των Ολυμπίων το 1875 και το 1888, Φιλολογικός σύλλογος Παρνασσός το 1901 κλπ), κ.ά. Απέσπασε χάλκινο το 1888 στο διαγωνισμό των Ολυμπίων και το αργυρό μετάλλιο σε έκθεση σκαριφημάτων που διοργάνωσε ο Σύλλογος Παρνασσός.

## Τεχνοτροπία
Ως ζωγράφος καταπιάστηκε με όλα τα θέματα: ηθογραφίες, τοπιογραφίες, προσωπογραφίες, αγιογραφίες (Αγία Ειρήνη Αθηνών, Μητρόπολη Ύδρας), διακρίθηκε ωστόσο για τις πολύ ρεαλιστικές νεκρές φύσεις κατά κύριο λόγο με θαλασσινά (ψάρια και όστρακα). Μεταξύ των βραβευθέντων έργων του ονομαστά υπήρξαν ο *Ιχθυοπώλης* (Βραβείο Σικάγου) και το *Επιτραπέζιον*, που κόσμησε τα Ανάκτορα του Αντιβασιλέως της Βαυαρίας Λουιτπόλδου. 

## Γκαλερί

Αρχείο:*Νεκρή φύση με ψάρι.jpg|*Νεκρή φύση με ψάρι*, Νικόλαος Βώκος, ελαιογραφία σε μουσαμά, 33 x 46  εκ., ιδιωτική συλλογή
Αρχείο:Νεκρή φύση με ψάρια.jpg|*Νεκρή φύση με ψάρια*, Νικόλαος Βώκος, ελαιογραφία σε μουσαμά, 66 x 83  εκ., ιδιωτική συλλογή
Αρχείο:To armegma tis Katsikas by Vokos.jpg|*Το άρμεγμα της κατσίκας*
Αρχείο:Nekri Fisi by Vokos.jpg|*Νεκρή φύση*
Αρχείο:VOKOS-FISH-TRADER.jpg|*Ιχθυοπώλης*



## Παραπομπές


Κατηγορία:Έλληνες ζωγράφοι του 19ου αιώνα
Νικολαος
Κατηγορία:Οικογένεια Σαχτούρη
Κατηγορία:Σχολή του Μονάχου
Κατηγορία:Αρβανίτες
Κατηγορία:Έλληνες ζωγράφοι του 20ού αιώνα
Κατηγορία:Έλληνες γλύπτες
Κατηγορία:Απόφοιτοι της Ακαδημίας Καλών Τεχνών του Μονάχου
Περιστερίδες

Οι **περιστερίδες** (Columbidae) είναι η μία και μοναδική επιζούσα οικογένεια της τάξης των Περιστερόμορφων (Columbiformes). Τα μέλη της αποκαλούνται συνήθως **[[Περιστέρι|περιστέρια]]** και είναι πουλιά που υπάρχουν σχεδόν σε όλα τα μέρη του πλανήτη. Υπάρχουν 308 είδη περιστερίδων.

Στην οικογένεια περιλαμβάνονται:
* το κοινό περιστέρι
* η Δεκαοχτούρα
* το Τρυγόνι
* η Φάσσα 

## Εξωτερικοί σύνδεσμοι
* 
*
Κυβέλη

Με το όνομα Κυβέλη φέρονται οι:
* Κυβέλη (μυθολογία), θεά της Ανατολής αλλά και στην Ελληνική μυθολογία
* Κυβέλη (ηθοποιός) (13 Ιουλίου 1888 - 26 Μαΐου 1978) σημαντικότατη Ελληνίδα ηθοποιός του 20ου αιώνα
Κλίμακα Κελσίου

thumb|350px|
[right|thumb|upright|[Θερμόμετρο διαβαθμισμένο στην κλίμακα Κελσίου, ενώ δείχνει θερμοκρασία -17 °C.]]

Η **κλίμακα Κελσίου** είναι εμπειρική κλίμακα μέτρησης της θερμοκρασίας. Ονομάστηκε έτσι προς τιμήν του Σουηδού αστρονόμου και μαθηματικού Άντερς Κέλσιου, ο οποίος είχε προτείνει μια αρχική εκδοχή της το 1742. 

Οι 0 °C αντιστοιχούν στο υπό κανονικές συνθήκες σημείο πήξης του νερού και οι 100 °C στο σημείο βρασμού του νερού (αν και αρχικά ο Άντερς Κέλσιος είχε προτείνει το αντίστροφο, δηλαδή 0 °C στο σημείο βρασμού του νερού και 100 °C στο σημείο πήξης του νερού). Υπάρχουν δύο ορισμοί της κλίμακας: Ο πρώτος είναι ο αρχικός ορισμός της κλίμακας και συνδέει το μηδέν της κλίμακας με το σημείο πήξης του νερού σε ατμοσφαιρική πίεση και τους εκατό βαθμούς με το σημείο βρασμού του νερού στην ίδια πίεση. Ο ορισμός που ισχύει από το 1954 μέχρι και σήμερα θέτει το τριπλό σημείο του νερού στους 0,01 °C και διαφορά 1 °C ίση με το 1/273,16 της διαφοράς θερμοκρασίας μεταξύ απολύτου μηδενός και του τριπλού σημείου του νερού.

Ο **βαθμός Κελσίου** (**°C**) είναι η πλέον διαδεδομένη μονάδα μέτρησης της θερμοκρασίας διεθνώς και χρησιμοποιείται σε όλες σχεδόν τις χώρες παγκοσμίως, με εξαίρεση τις ΗΠΑ και τη Λιβερία, όπου χρησιμοποιείται η Κλίμακα Φαρενάιτ.

## Παραπομπές


## Δείτε επίσης
* Κλίμακα Κέλβιν
* Κλίμακα Φαρενάιτ
* Κλίμακα Ρεωμύρου
* Κλίμακα Ράνκιν

## Εξωτερικοί σύνδεσμοι

* NIST, ''Basic unit definitions: Kelvin''
* The Uppsala Astronomical Observatory, ''History of the Celsius temperature scale''
* London South Bank University, ''Water, scientific data'' 
* BIPM, ''SI brochure, section 2.1.1.5, Unit of thermodynamic temperature''

Κατηγορία:Μονάδες θερμοκρασίας
Κατηγορία:Κλίμακες
Κατηγορία:Παραγόμενες μονάδες του SI
Σπαχής

Οι **Σπαχήδες** (, ) απάρτιζαν το οθωμανικό ιππικό. Οργανώθηκαν ως σώμα κατά τον 14ο αιώνα σε φεουδαρχική βάση. Οι αξιωματικοί κατείχαν φέουδα (τιμάρια) κατά το βυζαντινό πρότυπο, που παρέχονταν από τον σουλτάνο, και επιτηρούσαν τους χωρικούς που εργάζονταν στη γη τους. Επίσης, καρπώνονταν τα εισοδήματα που προέρχονταν από τα φέουδα, εις αναγνώριση της στρατιωτικής υπηρεσίας τους προς τον σουλτάνο.

Έως τα μέσα του 16ου αιώνα ήταν το σημείο αιχμής του οθωμανικού στρατού. Δεσμευμένοι, ωστόσο, στην παράδοση του ελαφρού ιππικού άργησαν να υιοθετήσουν τα πυροβόλα όπλα, η ανάπτυξη των οποίων έκανε το ιππικό λιγότερο σημαντικό για τις πολεμικές συγκρούσεις. Όπως και οι Γενίτσαροι, διέθεταν σημαντική πολιτική δύναμη έως ότου ο Μαχμούτ Β΄ ανακάλεσε την εξουσία τους στα φέουδα το 1828, και τους αντικατέστησε στο πεδίο της μάχης με σύγχρονο πυροβολικό, στην προσπάθειά του να χτίσει έναν σύγχρονο στρατό. Ο όρος *σπαχής* χρησιμοποιείται, επίσης, για να περιγράψει τους Αλγερινούς και Σενεγαλέζους ιππείς του γαλλικού ιππικού εκείνης της περιόδου.

## Ονομασία
Η λέξη προέρχεται από την περσική: سپاهی, *sepāhī*, που σημαίνει «στρατιώτης». Ο όρος μεταγράφεται επίσης σε άλλες γλώσσες όπως: *spahiu* στα αλβανικά και τα ρουμανικά, спахија, спахия στα σερβικά και βουλγαρικά. Η πορτογαλική εκδοχή του όρου είναι επίσης *sipahi*, αλλά στα ισπανικά προσαρμόστηκε ως *cipayo*. Η λέξη *[[σιπάι]]* προέρχεται από την ίδια περσική λέξη *sepāhī*.

## Εικόνες

 Battle of Vienna.Sipahis.jpg|Σπαχήδες οδεύουν προς τη μάχη της Βιέννης το 1683
 Ottoman Sipahi, Melchior Lorch (1646).jpg|Οθωμανός σπαχής, ξυλογραφία του Μελχιώρ Λορκ του 1576, Εθνική Βιβλιοθήκη Παρισίων
 Ottoman Mamluk horseman circa 1550.jpg|Στολή σπαχή του 1550, Στρατιωτικό Μουσείο Παρισίων


## Παραπομπές


## Εξωτερικοί σύνδεσμοι

*Η λέξη Σπαχής στο λεξικό Brockhaus (1809)
*Η λέξη Σπαχής στο λεξικό Herder (1854)
*Η λέξη Σπαχής στο λεξικό Pierer's (1857)
*Σπαχής στη Looklex Encyclopedia 

Κατηγορία:Στρατιωτικοί σχηματισμοί της Οθωμανικής Αυτοκρατορίας
Κατηγορία:Ιππικό